****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 11.februārī **Nr.53**

(prot. Nr.4, 3.§)

**Par nekustamā īpašuma Rīgas ielā 22A, Daugavpilī, daļas nodošanu bezatlīdzības lietošanā**

**valsts sabiedrībai ar ierobežotu atbildību „Daugavpils teātris”**

Pamatojoties uz likuma „Par pašvaldībām” 15.panta pirmās daļas 5.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, 5.panta trešo un 3.1 daļu,

ievērojot to, ka nekustama īpašuma Rīgas ielā 22A, Daugavpilī, daļa ir nepieciešama VSIA “Daugavpils teātris” darbībai, ņemot vērā VSIA “Daugavpils teātris” 2021.gada 21.janvāra vēstuli Nr.18 „Par patapinājuma līguma noslēgšanu”, 2021.gada 05.janvāra “Līdzdarbības līgumu par atsevišķu valsts pārvaldes uzdevumu deleģēšanu kultūras jomā” Nr.2.5-8-13 starp Kultūras ministriju un VSIA “Daugavpils teātris” (turpmāk – deleģēšanas līgums), Daugavpils pilsētas domes Īpašuma komitejas 2021.gada4.februāra atzinumu, Finanšu komitejas 2021.gada 4.februāra atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā VSIA “Daugavpils teātris” (reģ.Nr.LV41503037608, juridiskā adrese: Rīgas iela 22A, Daugavpils) Daugavpils pilsētas pašvaldībai piederošā nekustamā īpašuma (kadastra Nr.0500 001 3202) Rīgas ielā 22A, Daugavpilī, daļu, turpmāk – Īpašums: neapdzīvojamās telpas 4367,7 m2 platībā, kas atrodas ēkas, kadastra apzīmējums 0500 001 3202 001, 1., 2., 3., 4.stāvā (pielikums), un 43677/134352 domājamās daļas no zemes gabala, kadastra apzīmējums 0500 001 3202, daļas 6908 m2 platībā.

2. Zemesgabala (kadastra apzīmējums 0500 001 3202) Rīgas ielā 22A, Daugavpilī, 20079 m2 platībābilances vērtība uz 01.01.2021. sastāda 247037.67 *euro* (divi simti četrdesmit septiņi tūkstoši trīsdesmit septiņi *euro*, 67 centi) un uz tā esošās ēkas (kadastra apzīmējums 0500 001 3202 001) bilances vērtība uz 01.01.2021. sastāda – 3290287.69 *euro* (trīs miljoni divi simti deviņdesmit tūkstoši divi simti astoņdesmit septiņi *euro*, 69 centi).

3. Īpašums tiek nodots bezatlīdzības lietošanā uz deleģēšanas līguma termiņu – līdz 2023.gada 31.decembrim**.**

4. Īpašuma bezatlīdzības lietošanas mērķis – VSIA “Daugavpils teātris” deleģēto valsts pārvaldes uzdevumu: iestudēt daudzveidīgas un kvalitatīvas teātra izrādes latviešu, krievu un latgaliešu valodā, nodrošinot repertuāra plašumu un veicinot jaunradi, nodrošināt teātra mākslas pieejamību Latvijas sabiedrībai, primāri – Latgales reģionā, sekmējot kultūras procesa decentralizāciju, kā arī veicinot starpkultūru dialogu un sabiedrības integrāciju, ar teātra izrāžu starpniecību nodrošināt kultūrizglītības iespējas bērnu un jauniešu auditorijai, apgūt starptautisko pieredzi teātra mākslas jomā, veicinot izcilību, nodrošināt Daugavpils teātra finanšu, tehniskās un tehnoloģiskās darbības efektivitāti un ilgtspēju, īstenošanai.

5. Nododamā Īpašuma stāvoklis ir labs.

6. VSIA “Daugavpils teātris” ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils pilsētas pašvaldības iestādes „Vienības nams” (reģistrācijas Nr.90000077556, juridiskā adrese: Rīgas iela 22A, Daugavpils) valdījumā, šādos gadījumos:

6.1. pēc lēmuma 3.punktā norādītā termiņa notecējuma;

6.2. ja Īpašuma bezatlīdzības lietošanas līgums tiek izbeigts pirms lēmuma 3.punktā norādītā termiņa.

6.3. ja tiek izbeigts deleģēšanas līgums.

7. Domei ir tiesības bez atlīdzības izmantot īpašumu vai tā daļu savām vajadzībām, saskaņojot ar VSIA “Daugavpils teātris”.

8. VSIA “Daugavpils teātris” ir tiesības, iepriekš saskaņojot ar Domi, īpašumā veikt papildinošo saimniecisko darbību ar nosacījumu, ka:

8.1. saimnieciskā darbība cieši saistīta ar VSIA “Daugavpils teātris” deleģēto valsts pārvaldes uzdevumu īstenošanu vai bezatlīdzības lietošanā nodotā nekustamā īpašuma ekspluatāciju un kalendāra gada ietvaros tā nedrīkst pārsniegt 20% no īpašumam nepieciešamajiem gada uzturēšanas izdevumiem;

8.2. no saimnieciskās darbības gūtie ienākumi tiek novirzīti VSIA “Daugavpils teātris” deleģēto valsts pārvaldes funkciju īstenošanai un īpašuma uzturēšanai;

8.3. VSIA “Daugavpils teātris” grāmatvedības uzskaitē nodala ar saimniecisko darbību nesaistītu naudas plūsmu (valsts deleģētie uzdevumi) no saimnieciskās darbības naudas plūsmas un atbilstoši normatīvajiem aktiem par grāmatvedības uzskaiti nodrošina Daugavpils pilsētas domei informācijas pieejamību;

8.4. VSIA “Daugavpils teātris” līdz tekošā gada 15.aprīlim iesniedz pārskatus Domei par ieņēmumiem no īpašumā veiktās saimnieciskās darbības iepriekšējā gadā”.

9. Daugavpils pilsētas pašvaldības iestādei „Vienības nams” sagatavot un noslēgt līgumu par Īpašuma nodošanu bezatlīdzības lietošanā, paredzot VSIA “Daugavpils teātris” pienākumu segt visus ar telpu uzturēšanu saistītos izdevumus (elektrība, ūdens apgāde, apkure, kanalizācija, sadzīves atkritumu izvešana, apsardze u.c.).

Pielikumā: Telpu saraksts (5 lpp.).

Domes priekšsēdētājs  *(personiskais paraksts)* I.Prelatovs